kardosdrur/scandi-wiki huggingface dataset:
Jon Ola Sand

Jon Ola Sand er en norsk tv-producer der er ansat ved tv-stationen Norsk Rikskringkasting (NRK).

I 2010 blev han hyret til at stå for produktionen af Eurovision Song Contest 2010, da dette blev afholdt i Oslo. Den 26. november 2010 blev det offentliggjort at Jon Ola Sand skulle overtage posten som European Broadcasting Union's Executive Supervisor af Eurovision Song Contest og Junior Eurovision Song Contest med virkning fra 1. januar 2011, hvor han afløste svenskeren Svante Stockselius.

Referencer 

Journalister fra Norge
Eurovision Song Contest
Union for International Cancer Control

Union for International Cancer Control eller UICC (tidligere kaldet International Union Against Cancer) er en ngo, der udelukkende er dedikeret til den globale bekæmpelse af kræft. Organisationen er baseret i Geneve i Schweiz og forener mere end 400 medlemsorganisationer i 120 lande.

Kræftens Bekæmpelse har siden 1962 været fuldt medlem af UICC.

Referencer 

Ngo'er
Patientforeningen

Patientforeningen er en dansk patientforening, som arbejder for patienters interesser uanset sygdommens art. 

Foreningen bør ikke forveksles med Danske Patienter, som er en paraplyorganisation for danske patientforeninger.

Referencer

Foreninger fra Danmark
Verdens befolkning

Verdens befolkning er en almen betegnelse for det totale antal mennesker på jorden ved et givent tidspunkt. Jorden anslås at have nået en befolkning på 7 milliarder mennesker den 31. oktober 2011.

Befolkningsprognoser 
I juli 2010 beregnedes jorden at have en befolkning på omkring 6,8 milliarder mennesker.

Både for fremtidige prognoser og historiske vurderinger af jordens befolkning råder stor usikkerhed. Usikkerheden gælder selv de mulige konsekvenser af folkemængdens øgning. I 1960'erne var mange overbevist om at overbefolkning skulle lede til flere sultkatastrofer, noget som ikke har vist sig at være sandt. Forbedrede jordbrugsmetoder og øget demokratisering har i stedet ledt til færre sultkatastrofer. Det højproduktive industrialiserede jordbrug er dog afhængig af billig energi (pt især olie og naturgas) og dette udgør pt en trussel mod den fremtidige madproduktion, specielt hvis olieproduktionstoppen er nært forestående. En anden trussel mod det industrialiserede jordbrug er de begrænsede fund af fosfor, som beregnes at slutte om 50-100 år og give jordbrugsindustrien problemer om et par årtier.

Når jordens befolkning år 1999 passerede 6 milliarder, præsenterede Forenede nationer følgende historiske statistik og fremtidige prognoser for jordens befolkning:

Hans Rosling gav et TED foredrag i 2012, hvor han viste at antallet af fødte spædbørn per år, er faldet drastisk de sidste ca. 50-60 år, uanset religion. Ifølge de tal han fandt, vil jordens befolkning toppe på ca. 10 milliarder og blive der, fordi antallet af fødte spædbørn per år, er stagneret til gennemsnitlig 2 per kvinde.

Den optimistiske prognose er dog allerede forældet. FN vurderede i 2017, at der vil findes 9,8 milliarder mennesker i år 2050, og i år 11,2 milliarder 2100. En prognose fra 2020 vurderer at der vil findes 9,73 milliarder mennesker i år 2064, og 8,79 milliarder i år 2100.

I år 2021 blev det observeret at Indiens fertilitetsrate er faldet til under 2,1. Det betyder at Indien har bremset sin befolkningseksplosion.

Da mange af menneskets største udfordringer (f.ex. klimaændringer) er meget stærkt forbundet med antallet mennesker, er befolkningstilvæksten stadig diskuteret.

Se også
 Fertilitetsrate

Kilder/referencer 

Demografi
Jorden
Japansk vagtel

Japansk vagtel (Coturnix japonica) er en vagtelart, som findes vildt i Japan, Rusland, Korea og Kina. Den er senere blevet introduceret til Italien, hvor den nu også findes vildt. I marts 1990 udrugede man succesfuldt æg fra den japanske vagtel på rumstationen Mir. Man har også haft æg fra vagtlen med på flere russiske og i sin tid sovjetiske rumekspeditioner.  Vagtlen bliver ofte forvekslet med den europæiske vagtel, men den adskiller sig betydeligt fra denne ved at have et meget anderledes kald.

Vagtelindustrien 
I vagtelopdræt er der blevet fremavlet japanske vagtler, som lægger lyseblå æg, dette skyldes et recessivt gen, som begge vagtelhønens forældre skal være bærere af, for at den lægger de blå æg. Disse vagtler kaldes celadon vagtler. Derudover er der blevet fremavlet forskellige farvevariationer af den japanske vagtels fjerdragt, disse inkluderer bl.a. hvid, grå og forskellige nuancer af brun. 
Japanske vagtler bruges ofte i vagtelindustrien til både produktion af æg og kød. Vagtlen begynder at lægge æg, når den bliver 7 uger gammel og fortsætter med at lægge ca. 1 æg om dagen i et års tid, hvorefter den slagtes, da æglægningen herefter bliver uregelmæssig.

Eksterne henvisninger 
 Yderligere information om vagtlen på engelsk 
 Om de blå æg på engelsk
 Information på engelsk om japanske vagtler i fødevareindustrien
 
 Kort om vagtlen på dansk

Vagtler
Vagtel
Rødnæbbet buskvagtel

Rødnæbbet buskvagtel (perdicula erythrorhyncha) er en vagtelart fra Indien. Som navnet antyder, kendes vagtlen fra andre vagtelarter på sit røde næb og røde ben. Hannen adskiller sig fra hunnen ved at have en hvid hals og en hvid hovedstribe. Vagtlerne findes typisk i grupper af 6-10. Hunnen lægger 4 til 7 æg, som hun udruger på 18-19 dage. Det siges, at hunnen endda vil angribe hunde og mennesker for at forsvare sine kyllinger, som hurtigt bliver flyvefærdige.

Eksterne henvisninger 
 Billeder og videoer med vagtlen

Fasanfugle
Fugle fra Indien
Drejningsmoment konverter

I moderne brug er en drejningsmoment konverter en type af hydrodynamisk fluid kobling, som anvendes til at overføre rotationel energi fra en motor såsom en forbrændingsmotor eller en elektromotor til at rotere en belastning. Drejningsmoment konverteren overtager normalt en mekanisk koblings rolle i et køretøj med automatgear.

Den grundlæggende egenskab ved en drejningsmoment konverter er dens mulighed til at udveksle drejningsmoment og drejningsvej, når der er betydelig forskel mellem input og output rotationshastigheden, hvilket har samme effekt som et reduktionsgear. Nogle af disse enheder er også udstyret med en input-output rotationslåsningsmekanisme, som fastlåser den mekaniske rotation mellem motor og belastning, når deres hastigheder er næsten ens, hvilket øger energioverførsels virkningsgraden.

Eksterne henvisninger

 HowStuffWorks  artikel om drejningsmoment konverteren
 Subaru  artikel om Subaru drejningsmoment konverteren

Mekanisk energigearing
Koblinger
Bildele
Grund Fjord

Grund Fjord er den østvendte arm af Randers Fjord, og en forlængelse af udløbet for Alling Å, der afvander det nordøstlige Djursland. Grund Fjord løber ud i Randers Fjord, hvor denne udvider sig til en rigtig fjord og svinger mod nord, fra at have været en stor å med en gravet sejlrende op til Randers - i forlængelse af Gudenåens nedre løb. Grund Fjord går fra Uggelhuse på sydsiden, ca. 4,5 km mod øst, til engene ved Alling Ås udløb, ca. 2 km vest for Allingåbro.

Grund Fjord har været en del af de fjorde der ved afslutningen af istiden med Alling Ådal og Kolindsund gjorde det nordlige Djursland til en ø .

Eksterne kilder og henvisninger 

Fjorde i Danmark
Lokaliteter i Randers Kommune
Lokaliteter i Norddjurs Kommune
Svalegang

En svalegang eller altangang er en kortere eller længere halvåben overdækket gang, som ligger i mindst førstesals højde langs et hus.

En altangang i jordhøjde kaldes en loggia eller veranda.

Se også 
 Altan
 Farstukvist
 Terrasse
 Gårdhave
 Vindfang

Eksterne henvisninger 

Bygningsdele
Ligue 1 2009-10

Ligue 1 sæson 2009-10 var den 72. udgave. Turneringen blev afviklet Frankrig 8. august 2010 og blev afsluttet 15. maj 2011.

Tabel

Statistik

Målscorer
Mamadou Niang vandt Trophée du Meilleur Buteur.

Sidst opdateret: 21. maj, 2010
Kilde: Règlement du classement des buteurs

Assister
Lucho González vandt Trophée du Meilleur Passeur.

Sidst opdateret: 7. maj, 2010
Kilde: Règlement du classement des passeurs 

Fodboldsæson 2009-10
2009-10
Roots (album)

Roots er et Brasiliansk thrash metal album lavet af gruppen Sepultura. Albummet har mange forskellige genre såsom Nu metal, groove metal, dødsmetal, trash metal, verdensmusik og hardcore punk

Musik numre 

Album fra 1996
Nu-metalalbum
Thrash metal-album
Lord’s Cricket Ground

Lord’s Cricket Ground er et idrætsanlæg, beliggende nordvest for London. Anlægget er opkaldt efter dets skaber, Thomas Lord, og blev flyttet til dets nuværende placering i 1814. Anlægget blev benyttet til bueskydning under sommer-OL 2012, men benyttes normalt til cricket.

Eksterne henvisninger 
 Om anlægget på OLs hjemmeside 

Idrætsanlæg i London
Idrætsanlæg anvendt under sommer-OL 2012
Bjældskovdal

Bjældskovdal er navnet på et  moseområde ca. 10 km vest for Silkeborg ved østsiden af Bølling Sø. Det er en højmose, og der har formentlig været gravet tørv i Bjældskovdal siden jernalderen, og i forbindelse med tørvegravning fandt man allerede i  1927 et moselig,  men det blev ødelagt af sammenskridende tørvejord, før det blev undersøgt. I 1938 fandt man Ellingpigen og i 1950 Tollundmanden. Tæt ved Tollundmandens findested fandt man også to træspader fra jernalderen, som formentlig er brugt til tørvegravning.

Eksterne kilder og henvisninger
Om mosen  på tollundmanden.dk
Om Bjældskovdal på Den Store Danske

Lokaliteter i Silkeborg Kommune
Kinesisk dværgvagtel

Kinesisk dværgvagtel (coturnix chinensis) er den mindste vagtelart, der findes. Der findes 10 underarter af den kinesiske dværgvagtel.
Vagtlen kommer i flere forskellige farvevarianter: Blå, brun, sølv, hvid, hvidbrun, grå eller blandet grå, hvid, brun og blå. Men de har altid orange ben og fødder. Hvis man passer godt på dem, kan de leve i op til 13 år, men de lever normalt kun 5-7 år. 
Vilde vagtelhøner lægger 5 til 13 æg, før de udruger dem, udrugningen tager fra 16 dage. Kyllingerne ligner hønsekyllinger, de er blot mindre. 

Den kinesiske dværgvagtel er en meget populær hobbyfugl eftersom omkostningerne ved at passe dem er små og dertil er de nemme at passe. Hvis de får det rigtige foder, kan hunnerne lægge et æg om dagen.

Eksterne henvisninger 
 Galleri med billeder af forskellige farvevarianter

Vagtler
Fugle fra Kina
Fugle fra Sydøstasien
Faktisk tekst

Faktiske tekster er en danskfaglig genre, om tekster med en vis virkelighedsreference. Teksterne har derfor også en vis forpligtelse på virkeligheden.

Eksempler på faktiske tekster er, reklamer, e-mail, sms, billeder, dokumentarfilm og hjemmesider.

Genrekoderne for faktiske tekster er blandt andet 
 teksterne er i en vis udstrækning forpligtet på virkeligheden
 der er et klart skel mellem forfatter og tekst
 ord, begreber og referencer er i en vis grad baseret på virkeligheden
 udvælgelsen af stoffet er underlagt en perspektivering.

I modsætning til faktiske tekster, står fiktive tekster, der udskiller sig ved at være baseret på ren fiktion.

Inden for de senere år er faktiske tekster dog smeltet sammen med faktionsgenren til en ny storgenre, der også inkluderer musikvideo, doku-soaps, reality-tv og new journalism.

Litteratur
Wurmberg

Wurmberg er et bjerg i Niedersachsen i Tyskland. Det er med en højde på 971 m.o.h. det højeste punkt i Niedersachsen og samtidig det næsthøjeste bjerg i Harzen, kun overgået af det nærliggende Bloksbjerg, som ligger nord herfor i Sachsen-Anhalt.

Wurmberg ligger tæt på byen Braunlage. Fra Braunlage til toppen af Wurmberg er der adgang via svævebanen Wurmbergseilbahn.

Der er en skihopbakke på toppen, men også om sommeren er der stor aktivitet på bjerget, ikke mindst af mountainbikere, der søger hertil i stor stil.

I tiden med Tysklands deling under den kolde krig var der stort anlagte lytteposter på toppen, rettet mod de østtyske installationer på Bloksbjerg.

Links 
 Vestlig grænseovervågning på Wurmberg under den kolde krig

Referencer

Henvisninger 

Harzen
Bjerge i Tyskland
Niedersachsens geografi
Ligue 1 2008-09

Ligue 1 sæson 2008-09 var den 71. udgave. Turneringen blev afviklet fra 9. august 2008 og blev afsluttet 30. maj 2009.

Tabel

Statistik

Målscorer
Kilde: Ligue 1 

André-Pierre Gignac vandt Trophée du Meilleur Buteur.

Assister
Kilde: Ligue 1 

Michel Bastos vandt Trophée du Meilleur Passeur.

Fodboldsæson 2008-09
2008-09
Klimadebat.dk

Klimadebat.dk er et dansk debatforum om klima og energi. Forummet er hjemsted for en række meget aktive klimadebattører, der har skrevet omkring 30.000 debatindlæg siden hjemmesidens grundlæggelse i januar 2007.

Debatterne på Klimadebat.dk, der har det med at blive meget polemiske, kredser dels om videnskabelige og om politiske spørgsmål. De videnskabelige diskussioner mellem såkaldte "skeptikere" og "alarmister" fylder meget, men også politiske/tekniske debatter omkring energi og bæredygtighed har givet anledning til lange debattråde i forummets historie. Generelt tegner klimaskeptikerne sig for omkring halvdelen af sidens debatindlæg.

Klimadebat.dk har omkring 40.000 månedlige sidevisninger. Under klimatopmødet i 2009 var Klimadebat.dk udsat for så heftig trafik, at siden flere gange blev lagt ned i længere perioder.

Klimadebat.dk redigeres af Jeppe Branner.

Klummeskribenter/blogs 
Fra oktober 2007 blev polarforsker Sebastian Mernild tilknyttet som månedlig klummeskribent på Klimadebat.dk. Klummerne giver ofte anledning til en heftig debat. Mernild havde fra februar 2009 til september 2011 selskab af Martin Lidegaard, der nåede at skrive 25 klummer til siden. Efter Lidegaards tiltræden som klima- og energiminister i efteråret 2011 har Rasmus Vincentz overtaget som klummeskribent med fokus på de mere politiske spørgsmål.

Under FNs klimakonference i december 2009 bloggede medlemmer af den danske ungdomsdelegation Generation K dagligt på Klimadebat.dk.

Referencer 

Debatfora fra Danmark
Etableret i 2007
Vodafonedeildin 2010

Vodafonedeildin 2010 var den 63. udgave af det færøske mesterskab i fodbold. Turneringen blev afviklet fra 31. marts 2010 og blev afsluttet 23. oktober 2010.

Tabel

Målscorer
Pr. 23. oktober; Kilde: Færøernes fodboldforbund  

22 mål
 Arnbjørn Hansen (EB/Streymur)
 Christian Høgni Jacobsen (NSÍ Runavík)

13 mål
 Fróði Benjaminsen (HB Tórshavn)

11 mål
 Øssur Dalbúð (ÍF Fuglafjørður)
 Klæmint Olsen (NSÍ Runavík)

10 mål
 Pól Jóhannus Justinussen (B68 Toftir)
 Jón Krosslá Poulsen (FC Suðuroy)
 Sølvi Vatnhamar (Víkingur)

8 mål
 Rógvi Poulsen (HB Tórshavn)
 Hans Pauli Samuelsen (EB/Streymur)
 Nenad Sarić (ÍF Fuglafjørður)
 Daniel Udsen (EB/Streymur)

Fodbold i 2010
Fodbold på Færøerne
Fransk altan

Fransk altan er en indadgående dør mod det fri i en bygning i mindst første sals højde. Den er halvt dækket af et gelænder. 

Bygningsmæssigt svarer det til udgangen til en altan, afskærmet af et gelænder for at hindre nedstyrtning.

Bygningsdele
Volkswagen Gol

Volkswagen Gol er en lille mellemklassebil fremstillet af Volkswagen do Brasil siden 1980, som en begyndermodel i det sydamerikanske marked og efterfølger for den sydamerikanske Volkswagen Type 1. Varianter af Gol blev markedsført i Nordamerika som Volkswagen Fox fra 1987-1993 og fremstillet og markedsført i Iran under Gol-navnet.

Gol'en har været den bedst sælgende bil i Brasilien siden 1987 samt Argentina siden 1988, med over 5 millioner eksemplarer fremstillet i Sydamerika siden 1980.

Gol har sit navn fra det brasilianske portugisisk ord for "mål".

Eksterne henvisninger 

Gol
Små mellemklassebiler
Forhjulstrukne biler
Biler introduceret i 1980
Borgward

Borgward var et vesttysk bilmærke. Fabrikken blev grundlagt af Carl F.W. Borgward i 1921 og den producerede frem til 1961 i Bremen. 

Mærket valgte at stoppe sin produktion af biler i 1961.

I 2015 kom det frem, at stifteren bag mærkets' barnebarn fandt investorer i Kina, og satser primært på SUV'er.

Hovedkvarteret ligger i Stuttgart, men al produktion vil ske inden for den kiniske by Beijing, som også vil stå for hovedparten af det samlede salg.

Produktionen bestod af:
Borgward 2000
Borgward 2300
Borgward Hansa 1500.
Borgward Hansa 1800 og 1800 D
Borgward Hansa 2400
Borgward Isabella
Borgward P100
Borgward 230.
Goliath Pioner.

Referencer

Eksterne henvisninger 

Bilmærker
Etableret i 1921
Bilproducenter fra Tyskland
Live In Carré

Live in Carré er et livealbum af The Dubliners udgivet i 1985. Det er optaget i oktober måned 1983 i Amsterdam. De medvirkende er Ronnie Drew, Barney McKenna, John Sheahan, Seán Cannon og Luke Kelly. Luke Kelly døde kun få måneder efter indspilningen af dette album, og dette blev dermed det sidste album med nye indspilninger af ham.

Albummet indeholder tidligere udgivet materiale. Det blev genudgivet i år 2000 under samme navn.

Spor

Side Et 
 "Sweets of May"
 "Dicey Reilly"
 "Song for Ireland" (Phil Colclough)
 "Building Up and Tearing England Down" (Dominic Behan)
 "Dunphy's Hornpipe/Leitrim Fancy/Down the Broom"
 "Dirty Old Town" (Ewan McColl)
 "The Old Triangle" (Brendan Behan)

Side To 
 "The Waterford Boys/Reels: The Humours of Scariff/The Flannel Jacket"
 "Galway Races"
 "The Prodigal Son" (John Sheahan)
 "Whiskey in the Jar"
 "The Sick Note" (Pat Cooksey)
 "The Wild Rover"
 "Seven Drunken Nights"

Referencer 

The Dubliners-livealbum
Livealbum fra 1985
Vi Thanh

Vi Thanh er en vietnamesisk by med et indbyggertal (pr. 2010) på cirka 96.000. Byen er hovedstad i Hau Giang., der er 118 km2. Byen er 47 km sydvest for Cantho. Byen blev provinshovedstaden i 2003.

Byer i Vietnam
Sing Out Loud

Sing Out Loud er et debutalbum fra den danske singer-songwriter Soluna Samay, udgivet i 2011.

Numre 
 "Two Seconds Ago" (3:37)
 "Insanity" (4:09)
 "My Own Medicine" (2:27)
 "Everything You Do" (3:43)
 "Pipe Dream" (3:58)
 "World In Colors" (3:44)
 "Mama" (4:09)
 "Like A Rose" (5:21)
 "Sing Out Loud" (4:01)
 "Number 24" (3:35)
 "Do You Understand Me Now" (3:22)
 "All This Time" (3:41)
 "Winter Song" (3:59)
 "See You In June" (4:20)

Debutalbum fra 2011
Album fra Danmark
General Educational Development

General Educational Development (GED) er en valgfri test i professionshøjskoler i USA og Canada.

Uddannelse i USA
Uddannelse i Canada
Test Act

Test Act (dansk: "testloven") er betegnelsen for en række engelske love, som indebar at man for at kunne beklæde et offentligt embede skulle underkastes en religionstest. Den første engelske testlov er fra 1400-tallet, men det var først i 1600-tallet under Karl 2. af England, at man krævede at den beklædte et offentligt embede skulle modtage nadveren i overensstemmelse med den anglikanske kirkes ritual. Den første af Karl 2.s testlove var Corporation Act fra 1673, som foruden en edaflæggelse, som anerkendte monarkens overhøjhed i religiøse spørgsmål  (Oath of Supremacy) også krævede, at engelske embedsmænd modtog nadveren efter statskirkens ritual indenfor et år efter tiltrædelsen. I Skotland var der indført en tilsvarende lov i 1567, over 100 år tidligere. I Irland blev der indført en testlov i 1704.

Testloven fra 1673, som havde titlen An act for preventing dangers which may happen from popish recusants (En lov der skal forhindre de farer som kan opstå fra papistiske afvigere), udvidede kravene. Nadveren skulle nu tages indenfor 3 måneder og embedsmanden skulle underskrive en deklaration mod transsubstantiationslæren. Denne lov omfattede ikke adelsmænd, hvilket ændredes i 1678 i en ny lov. Denne lov indebar at adelsmænd og medlemmer af Underhuset skulle udtale sig mod transsubstantiationslæren, påkaldelse af helgener og messeoffer. 

Kravet om at modtage kirkens sakramente for at kunne bestride et offentligt embede blev afskaffet af Georg 4. Alle love som indeholdt krav om edsaflæggelse og erklæringer mod transsubstiationslæren og lignende blev afskaffet ved en lov i 1829, Catholic Relief Act. Religionskravet for embedsmænd i England blev først helt afskaffet i begyndelsen af 1870'erne, 1871 i Irland og 1889 i Skotland.

Eksterne kilder 
 Nationalencyklopedins artikel "testakten", Hentet 2012-05-28
 Committees for the Repeal of the Test and Corporation Acts: referaterne fra to komiteer om afskaffelse af loven. Først udgivet af the London Record Society, tilgængelig som en del af British History Online.

Storbritanniens historie
Love
Kristendom i Storbritannien
Dorset

Dorset er et grevskab i det sydvestlige England. Den største by i Dorset er Bournemouth, men administrativt centrum er Dorchester. Dorset grænser op til Devon, Somerset, Wiltshire og Hampshire. Langs Dorsets kyst ligger, foruden Bournemouth, flere andre kendte bade- og ferieområder.

Dorset består fra 1. april 2019 af to unitary authorities (købstadskommuner):Dorset (unitary authority) med et areal på omkring 2.500 km² og cirka 380.000 indbyggere, som styres af Dorset Council og derudover af kommunen Bournemouth, Christchurch and Poole med et areal på 161,3 km² og omkring 400.000 indbyggere (2020). Dorset County Council er nedlagt, og Dorset County består kun i ceremoniel betydning.

Udover turisme er landbrug et af Dorsets vigtigste erhverv.

Dorsets kyststrækning benævnes også Jurassic Coast og er bl.a. kendt for sine mange fund af fossiler. Jurakysten er optaget på Verdensarvslisten.

Sejlsport under Sommer-OL 2012 blev afholdt i Dorset, i Weymouth og Isle of Portland.

Eksterne links
Rumsterstang

En rumsterstang er et gøglerinstrument, der består af en lang stang med klokker, bjælder, bækkener og en streng udspændt over en tromme.

Instrumentet er bl.a. anvendt i revyvisen "Vi er alle i samme båd".

Sjællandske eksempler er set udsmykket typisk med symboler som trekanter og firkanter i toppen.

Musikinstrumenter
Lucimeter

Et Lucimeter eller et fotometer er et instrument til at måle intensiteten af lys. Ordet lucimeter kommer af det latinske Lux (Lucis) som betyder lys.

Optiske apparater
Nexø Stadion

Nexø Stadion er et fodboldstadion i Nexø som er hjemsted for byens fodboldklub, Nexø Boldklub.

Fodboldstadioner i Danmark
Stadion
Sport på Bornholm
Kronehalsring

En kronehalsring er en halsring, hvis overside er takket, så at den minder om en krone (deraf navnet). Sådanne ringe dateres til tiden ca. år 300-100 f.Kr., det vil sige keltisk jernalder (førromersk jernalder).

Kronehalsringe er hulstøbte, det vil sige hule indeni (støbt med a cire perdue-teknik, hvor der støbes omkring bivoks lagt omkring en lerkerne).

Udbredelse 

Kronehalsringene forekommer fortrinsvis i det vestlige Danmark (Danmark fraset Sjælland, Skåne og Blekinge), desuden langs sydkysterne af Østersøen og herfra mere spredt i sydøstlig retning til Rumænien og Ukraine. Denne udbredelse har bevirket teorier om, at udbredelsen skulle afspejle folkevandringer fra Jylland og Nordtyskland til det sydøstlige Europa, måske afspejlende germanske folkeslags vandringer. Andre muligheder er handel og/eller dynastiske forbindelser.

På Sjælland findes en anden type halsring, der er blevet nedlagt i moser og vådområder, nemlig den såkaldte kuglehalsring, der (som navnet antyder) afsluttes af to kugler, nogle gange med keltisk-prægede ornamenter.

Noter

Litteratur 
 Jørgen Jensen: Danmarks Oldtid. Ældre Jernalder 500 f.Kr.-400 e.Kr.; Gyldendal, Viborg 2003;  (s. 193f og 222ff)
 Anne Mette Kristiansen, Trine Fristed Jensen: "Kronehalsring" (Skalk 2005 nr. 3; s. 6-11)

Eksterne henvisninger 

fejø info: Kronehalsringen

Jernalder
Skandinavisk jernalder
Rockergrupper

Rockergrupper er  bander eller grupper, som har jakker med rygmærker, der symboliserer tilhørsforholdet til den pågældende gruppe. Disse bander eller rockergrupper består af personer, kaldet "rockere", som kører på motorcykel. Ifølge politiet var der i 2011 112 rockergrupper i Danmark, politiet havde registeret 1.665 personer for tilknytning til disse, 672 som medlemmer.

Følgende er en alfabetisk oversigt over rockergrupper, herunder nuværende eller tidligere grupper.

Se også 
 Motorcykelklubber

Eksterne links 
 Rockerborge i Danmark

Noter 

Lister
 
Organiseret kriminalitet